Jovenel Moïse

Jovenel Moïse (26 Jun 1968 – 7 Julai 2021) ialah usahawan dan ahli politik Haiti berkhidmat sebagai Presiden Haiti ke-42.
Beliau berkhidmat sehingga pembunuhannya pada 7 Julai 2021.
Beliau mengangkat sumpah jawatan Presiden Haiti pada bulan Februari 2017 selepas memenangi pilihan raya November 2016. Pada tahun 2019, berlaku pergolakan politik dan di desak untuk  meletakkan jawatan Presiden.

Pada awal pagi 7Julai 2021, beliau dibunuh dan isterinya, Martine cedera selepas kediaman peribadinya  di 
Pétion-Ville diserang oleh pengganas. Perdana Menteri sementara, Claude Joseph menggantikannya sebagai Pemangku Presiden Haiti.

Kehidupan awal 
Beliau dilahirkan di Trou du Nord, Nord-Est, Haiti pada bulan Julai 1974. Keluarganya berpindah ke Port-au-Prince, di mana beliau mendapat pendidikan awal di École Nationale Don Durélin. Meneruskan pendidikan menengah pertama di Lycée Toussaint Louverture, dan peringkat menengah kedua di Center Culturel du Collége Canado-Haïtien. 
Pada tahun 1996, beliau berkahwin dengan Martine Marie Étienne Joseph.

Kerjaya

Perniagaan 
Beliau mula menjadi ahli perniagaan di Port-de-Paix melalui syarikatnya, JOMAR Auto Parts, yang masih beroperasi sehingga ke hari ini. Pada tahun yang sama, beliau memulakan projek pertanian dengan mengeluarkan pisang organik dengan ladang miliknya seluas lebih dari 10 hektar (25 ekar) di Nord-Ouset, Haiti.

Pada tahun 2001, beliau bekerjasama dengan Culligan untuk memulakan perniagaan kilang air minuman untuk di edarkan ke bahagian Nord-Ouest dan Nord-Est. 

Pada tahun 2012, beliau mengasaskan AGRITRANS SA, sebuah projek pertanian NOURRIBIO di Trou du Nord, Haiti serta membantu kerajaan mewujudkan zon perdagangan bebas pertanian pertama di Haiti melalui ladang pisang organik seluas 1,000 hektar (2,500 ekar) di Nord-Est.

Pembunuhan 
Pada 7 Julai 2021, beliau telah mati dibunuh di rumahnya. Beliau dibunuh oleh segerombolan penceroboh bersenjata yang memasuki rumahnya.

Penghargaan
Beliau dianugerahkan Order of Brilliant Jade dengan Grand Cordon oleh Presiden Taiwan, Tsai Ing-wen pada bulan Mei 2018. Tsai memuji inisiatif ekonomi yang dilaksanakan oleh kerajaan pimpinan Moïse.

Rujukan

Kelahiran 1968
2010-an di Haiti
Ahli politik Haiti abad ke-21
Calon untuk Presiden Haiti
Peniaga Haiti
Kematian 2021
Orang dari Jabatan Nord-Est
Presiden Haiti
Penerima Darjah Jed Berkilau
Orang yang dibunuh